**Nr.27.195/23.08.2022**

**Referat de aprobare**

 **la proiectul de hotărâre privind aprobarea completării și prelungirii Strategiei de Dezvoltare Locală 2021 – 2027 a Municipiului Sighișoara până în anul 2030**

 Doamnelor și domnilor consilieri,

Dezvoltarea economică şi socială a oricărei localităţi sau zone este puternic legată de existenţa unei strategii de dezvoltare, care să analizeze situaţia existentă, dar şi să prevadă direcţiile de dezvoltare şi să prioritizeze proiectele.

Având în vedere necesitatea preluării proiectelor propuse prin Planul de Mobilitate Urbană Durabilă a Municipiului Sighișoara 2022-2030, în portofoliul de proiecte din Strategia de dezvoltare Locală a Municipiului Sighișoara 2021-2027 și reprioritizarea acestora, a rezultat o nouă listă de proiecte pe care o prezentăm în tabelul din Anexa la proiectul de hotârâre.

Ținând cont de Hotărârea Consiliului Local Sighișoara cu nr.278/29.12.2021 privind însușirea și aprobarea Strategiei de Dezvoltare Locală 2021 - 2027 realizată în cadrul proiectului : ”Simplificare administrativă extinsă și Planificare strategică integrată pentru cetățenii municipiului Sighișoara”, cod proiect SIPOCA 846, cod MySMIS 136159;

Având în vedere Hotărârea Consiliului Local Sighișoara cu nr.166/28.07.2022 privind însușirea și aprobarea Planului de Mobilitate Urbană Durabilă al Municipiului Sighișoara;

Având în vedere cele de mai sus, vă prezint următorul proiect de hotărâre.

 PRIMAR,

 Ioan - Iulian Sîrbu